
                  CONSILIUL SUPERIOR AL

                          MAGISTRATURII

                                  PLENUL

HOTĂRÂREA nr. …

din …… 2021
pentru modificarea Regulamentului privind organizarea și desfășurarea concursului de admitere la Școala Națională de Grefieri, aprobat prin Hotărârea Plenului Consiliului Superior al Magistraturii nr. 173/2007
În temeiul prevederilor art. 133 alin. (5) şi (7) din Constituţia României, republicată şi ale art. 23 alin. (1) din Legea nr. 317/2004 privind Consiliul Superior al Magistraturii, republicată, cu modificările și completările ulterioare,

având în vedere dispoziţiile art. 7 din Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, cu modificările și completările ulterioare, cu …. voturilor membrilor prezenți,
PLENUL CONSILIULUI SUPERIOR AL MAGISTRATURII 

HOTĂRĂŞTE:

Art. I - Regulamentul privind organizarea și desfășurarea concursului de admitere la Școala Națională de Grefieri, aprobat prin Hotărârea Plenului Consiliului Superior al Magistraturii nr. 173/2007, publicată în Monitorul Oficial al României, Partea I, nr. 246 din 12 aprilie 2007, cu modificările și completările ulterioare, se modifică după cum urmează:
La articolul 29, alineatul (3) se modifică și va avea următorul cuprins:
„(3) În cazul renunţării unor candidaţi declaraţi admişi, până cel mai târziu la sfârşitul primelor trei săptămâni de la începerea anului şcolar, Consiliul Superior al Magistraturii îi va declara admişi pe următorii candidaţi din tabelul de clasificare, în ordinea mediilor, cu respectarea cerinţelor prevăzute la art. 29. Aceştia vor urma specializarea pentru care au optat candidații care au renunțat și vor participa la cursurile de formare iniţială de îndată, urmând a beneficia de toate drepturile specifice calităţii de cursant, sub condiţia declarării ca admişi de către Consiliul Superior al Magistraturii.”
        Art. II – Prezenta hotărâre se publică în Monitorul Oficial al României, Partea I.
Dată în Bucureşti, la data de ……. 2021
Judecător Mihai-Bogdan MATEESCU 
Preşedintele Consiliului Superior al Magistraturii

